Kochi (Índia)

**Kochi** (en malaialam: കൊച്ചി) es la ciutat pus poblada de l'Estat de Kerala, en Índia, e son pòrt principal. Se situa a  al nòrd de sa capitala Thiruvananthapuram.

La vila se compausa de tres partidas principalas : 
*la peninsula de Mattancheri o Fòrt Cochin, fàcia al larg, ont se tròban las zònas pus vièlhas de la vila,
*l'illa artificiala de Willington, construita dins los ans 1920 amb los produits de l'escavament de la baia que sa prigondor aumentèt,
*Ernakulam, la partida de la vila sus lo fèrm.
thumb|150px|Localizacion de Cochin, districte e vila
I a tanben doas autras illas menoras, l'illa de Bolghatty, ont se tròba lo *Bolghatty Palace* construit en 1744 per los Olandeses e transformat uèi en ostalariá, e l'illa de Vypin. Totas aquelas zònas son religadas entre elas per de ferries o de ponts.

## Istòria
thumb|Una via de la vila vièlha de Cochin
La vila profieitèt, al començament del sègle XV, del declin de Cranganore e se constituiguèt en pichon reialme. Aprèp l'arribada de Vasco de Gama sus la còsta de Malabar, los *râja* de Cochin, qu'èran puslèu favorables als Portugueses, los autorizèron a installar un establiment de comèrci. En 1530, sant Francés de Xavièr aquí installèt una mission. Lo periòde portugués foguèt dificil pels Josieus installats dins la region dempuèi de temps e dins la vila dempuèi la catastròfa de la Cranganore. Los Olandeses arribèron dins lo Malabar en 1595 e prenguèron lo contraròtle de la vila en 1663, li balhant un novèl periòde de bonança. Los Britanics la prenguèron en 1795, los Païses Basses la daissèron definitivament al Reialme Unit pel tractat entre Britanics e Olandeses de 1814 en cambi de l'illa de Banca.

## Patrimòni

Lo còr istoric de la vila se tròba dins lo quartièr de Fòrt Cochin sus la peninsula de Mattancheri. 

Aquí se tròba lo palais del râja, nomenat *Palais Olandés*. Encara que construit vèrs 1555 pels Portugueses pel râja Virakeralavarma, los olandeses lo tornèron agençar un sègle pus tard per èsser lo palais del governador. Foguèt rendut al râja que lo faguèt decorar de pinturas de paret de primièra, fòrça ben conservadas, representant de scènas del Râmâyana.

Los *carrelets chineses* son una attraccion toristica tipica, rèsta probabla de l'expedicion chinesa de l'enuc Zheng He que passèt ala abans l'arribada dels Europèus. Se tròba tanben Fòrt Cochin, la vièlha sinagòga datant de 1568 e agrandida en 1760, e tanben la Catedrala de la Santa Crotz e la glèisa de Sant Francés.

## Economia
La majora partida de l'activitat economica de Cochin se passa dins lo quartièr d'Ernakulam.

Cochin a un aeropòrt còde AITA : COK.

## Galariá


Imatge:Kochi fishing nets.jpg|Los filats chineses de Cochin
Imatge:Cochin Port Trust.jpg|Lo *Cochin Port Trust* sus l'illa de Willington
Imatge:Carrelets à Cochin (Kerala).jpg|Los carrelets chineses
Imatge:Facade - Old Cochin - Kochi - India 02.JPG|Rèstas de la colonializacion portuguesa 
Imatge:Houseboat-1.jpg|Houseboat sus las Backwaters
Imatge:Kochi boat 20080215-01.jpg
Imatge:56Cochin Strret Scene.jpg|Carrièra de Cochin en 1913
Imatge:Kerala jain temple.jpg|Temple
Imatge:Jewish synagouge kochi india.jpg|La *Sinagòga de Paradesi*


## Ligams extèrnes
* Cochin Port Trust